কুইন্টাল

কুইন্টাল বা শতক (ইংরেজি: quintal/ centner) হচ্ছে ভর পরিমাপে অনেক দেশে ব্যবহৃত একটি ঐতিহাসিক একক। একে সংজ্ঞায়িত করা হয় ১০০ ভিত্তি একক (যেমন- পাউন্ড অথবা কিলোগ্রাম) হিসেবে। এটি ফ্রান্স, পর্তুগাল, স্পেন এবং তাদের প্রাক্তন উপনিবেশ দেশগুলোতে প্রচলিত একটি একক। ভারতে ও বাংলাদেশে সচরাচর শস্যের পাইকারী বাজারে এই একক ব্যবহৃত হয়ে থাকে, যেখানে ১ কুইন্টাল = ১০০ কিলোগ্রাম।

ব্রিটিশ ইংরেজিতে একে hundredweight (হন্দর) বলে অভিহিত করা হয়; আর আমেরিকান ইংরেজিতে একে আগে ১০০ কিলোগ্রামের সমান একটি তুলনামূলকভাবে অপ্রচলিত একক হিসেবে ধরা হত।

ভরের এই এককের নাম লাতিন ভাষা থেকে এসেছে, এমন ভাষাগুলোর মধ্যে ফরাসি, পর্তুগিজ, স্পেনীয় , ইতালীয় , এস্‌পেরান্তো , পোলিশ  অন্তর্ভুক্ত। জার্মানকৃত শব্দ "" থেকে উদ্ভূত নামের মধ্যে রয়েছে জার্মান , লিথুয়ানীয় , সুয়েডীয় , পোলিশ , রুশ "центнер" , ইউক্রেনীয় "це́нтнер" (tséntner), এস্তোনীয় , এবং স্পেনীয় ।

অনেক ইউরোপীয় ভাষায় ব্রিটিশ এবং আমেরিকান উভয় হন্দর (hundredweight) একককেই এদের মূল শব্দরূপ quintal অথবা centner হিসেবে রূপান্তর করা হয়ে থাকে।

 নাম 
এই ধারণাটি থেকে দুটি ভিন্ন শ্রেণির ভর পরিমাপ সৃষ্টি হয়েছে: স্থানীয় পাউন্ড-ভিত্তিক পরিমাপ (মেট্রিকায়িত পরিমাপে যা আধা কেজির সমতুল্য বলে বিবেচনা করা হয়), এবং কিলোগ্রাম-ভিত্তিক পরিমাপ।

ভারত এবং আলবেনিয়াতে (kuintal), কুইন্টালকে ১০০ কিলোগ্রামের সমান হিসেবে ধরার পেছনে গভীর আরবীয় প্রভাব ছিল। কৃষিজাত পণ্যের পরিমাপে এটি একটি প্রচলিত একক।

ফ্রান্সে একে ১০০ livres (পাউন্ড) হিসেবে সংজ্ঞায়িত করা হত, যা প্রায় ৪৮.৯৫ কেজি এর সমান ছিল। একে পুনঃসংজ্ঞায়িত করা হয়েছে ১০০ কেজি হিসেবে (mesures usuelles; স্বাভাবিক পরিমাপ) এবং তা মেট্রিক কুইন্টাল নামে ও  প্রতীক দ্বারা পরিচিত।

স্পেনে centena একক এখনো ১০০ libras (পাউন্ড), বা প্রায় ৪৬ কেজি, হিসেবে সংজ্ঞায়িত; কিন্তু মেট্রিক কুইন্টাল আবার ১০০ কেজি হিসেবেই সংজ্ঞায়িত।Real Academia Española's definition of quintal

পর্তুগালে এক কুইন্টাল সমান ১২৮ arrátels, বা প্রায় ৫৮.৭৫ কেজি। জার্মান Zentner এবং ডেনিশ  Centner - উভয়ই পাউন্ড-ভিত্তিক, মেট্রিকায়নের পর থেকে যা ৫০ কেজি হিসেবে সংজ্ঞায়িত। অস্ট্রিয় এবং সুইস একক  আবার মেট্রিকায়নের পর থেকে ১০০ কেজি হিসেবে পুনঃনির্ধারিত হয়েছে। জার্মানিতে ১০০ কেজি পরিমাপকে বলা হয় ।

সোভিয়েত ইউনিয়নে ব্যবহৃত সাধারণ কৃষিজ একক হিসেবে ১০০-কিলোগ্রাম  (центнер) এবং "সেন্টনার প্রতি হেক্টর" কথাটি ব্যবহৃত হত। প্রাক্তন সোভিয়েত ইউনিয়নের অংশ ছিল এমন দেশগুলোতে এখনো তা প্রচলিত আছে।

 ইংরেজিতে ব্যবহার 
ইংরেজিতে quintal এবং centner - উভয় শব্দই hundredweight -এর বিকল্প নাম হিসেবে ব্যবহৃত হত এবং এজন্য হয় ১০০ পাউন্ড (ঠিক ৪৫.৩৫৯২৩৭ কিলোগ্রাম) হিসেবে, নয়তো ১১২ পাউন্ড (প্রায় ৫০.৮৪ কিলোগ্রাম) হিসেবে সংজ্ঞায়িত করা হত। ডোমিনিকান প্রজাতন্ত্রে এই একক প্রায় ১২৫ পাউন্ডের সমান। ইংরেজি ভাষায় জার্মান Zentner শব্দটির প্রচলন ঘটে হ্যান্সিয়াটিক বণিকদের সাথে বাণিজ্যের মাধ্যমে, নির্দিষ্ট কিছু শস্যের ওজন পরিমাপে, যার মধ্যে বিয়ার উৎপাদনের জন্য প্রয়োজনীয় লতাবিশেষ (hops) অন্তর্ভুক্ত ছিল।

যুক্তরাষ্ট্রে কুইন্টাল সংজ্ঞায়িত হয় ১৮৬৬ সালে, ১০০ কিলোগ্রামের সমান হিসেবে। তবে, আইনে উল্লেখ থাকলেও এই একক যুক্তরাষ্ট্র বা জাতীয় মান ও প্রযুক্তি ইনস্টিটিউট (এন.আই.এস.টি.) কর্তৃক এখন আর ব্যবহৃত হয় না।"Metric System of Measurement: Interpretation of the International System of Units for the United States", Federal Register notice of July 28, 1998, 63 F.R. 40333 

ফ্রান্স, চেক প্রজাতন্ত্র, স্লোভাকিয়া, ইন্দোনেশিয়া, এবং ভারতে এখন পর্যন্ত কৃষকেরা প্রাত্যহিকভাবে এই একক ব্যবহার করে থাকেন। ব্রাজিল এবং অন্যান্য দক্ষিণ আমেরিকান দেশগুলোতে বিকল্প বানানে kintal এককটি ব্যবহৃত হয়। কিছু কিছু আফ্রিকান দেশ, যেমন- অ্যাঙ্গোলাতে এই এককের প্রচলন রয়েছে।

 আরও দেখুন 

 হন্দর
 Zentner (জার্মান ভাষায়)

 তথ্যসূত্র 

বিষয়শ্রেণী:পরিমাপের একক
বিষয়শ্রেণী:ভর
বিষয়শ্রেণী:ভরের একক